
[bookmark: _Hlk32741960]Styret 2025:
Leiar: Dag Einar Bøtun
(2år) 
Nestleiar: Arne Olav Bardølsgård (2år)
Styremedlem: Christian Valsvik (1år)
Sekretær: Marita Vangsnes Sirevaag (2år)
Materialforvaltar:
Frode Høgberg (1år)

1.vara: Ingvar Vangsnes
2.vara : Oddbjørn Hauglum

Trimgruppa:
Leiar: Heidrun T. Hauglum 
Anne Marie Bøtun Øyri
Bente Settevik
Anita Høydal

Friidrettsgruppa:
Leiar: Dag Einar Bøtun
Endre Gilpin
Aud H. Bøthun
Toril Nesheim Tokvam

Spinninggruppa: 
Leiar: Siri Otterhjell
Liv Hatleli
Marie S. Bøtun

Ski- og skøytegruppa: 
Leiar: Siv Settevik 
Leidulf Breili
Geir Ove Bøthun
Eirik Bøthun
Monika Haglund

Vektløftargruppa:     
Leiar: Ole Håkon Tokvam
Dag Einar Bøtun
Ronny Hov

Idrettskulen
Leiar: Marita Vangsnes Sirevaag
Arne Olav Lien Bardølsgård
Tomas Kruvelis

[bookmark: _Hlk71743866]Kultur- og marknadsnemd: 
Leiar: Gyda Bøtun
Guro Bøthun
Marianne Bøthun
Sverre Høgheim
Therese Bøthun

Tilsynsnemnd skihytta og Jashaugbu:
Leiar: Siri W. Bøthun
Jarle Breilid
Leidulf Breilid


Tilsynsnemnd klubbhus og bane:
Audun Breili

Utdanningskontakt: 
Anne Marie Bøtun Øyri

Revisor:
Siri W. Bøthun
Bjørg Fritsvold 





Valnemnd:
1 Sverre Høgheim
2 Siri W. Bøthun
3 Kirsten Bøtun

Kontrollnemnd
Rune Hatleli
Anne Marie Bøtun Øyri

Vara: Ole Bjørn Skogheim

Representat til årsmøte idrettsrådet:
Dag Einar Bøtun
Gyda Bøtun
Marita Sirevaag
Vara: Marie S. Bøtun


Kommentarar ang. valrutinar:
Leiaren for hovudstyret vert vald for 1 år om gangen. Resten av styret 2 år.













[bookmark: _Toc224642738]Årsmelding frå hovudstyret
[bookmark: _Toc224642739]Møter
Det er halde 6 protokollførte styremøte i 2025.
Årsmøtet vart halde 19.03.2025, 10 medlemmar møtte fram. 
[bookmark: _Toc224642740]Viktig arbeid i styret har vore
· Funksjonærar i Mensen Ernst minneløp
· Utsending av medlemsfaktura.
· Søknad om støtte til ulike prosjekt
· Arrangering av 17. maidugnad i lag med 17. mainemnda og deltaking på dugnaden
· Vedlikehald klubbhus: skifta varmvannstank og toalett. 
· [bookmark: _Hlk35202164]Organisera utleige av klubbhuset IL Modig.

[bookmark: _Toc224642741]Kort oppsummering av aktiviteten i 2025
IL Modig arbeidar for å legge til rette for trim og fysisk aktivitet for medlemmar, bygdefolk og gjester.

Den populære turntreninga har haldt fram i 2024 med godt oppmøte og god spreiing i alder. Det blei arrangert rugbykamp på Modig Stadion mellom Vik/Sogndal/Myrkdalen og Lillestrøm Lions. Kiosksalg og godt publikumsoppmøte. 
Me har hatt ein vinter med langvarig kulde, og lite nedbør. I utgangspunktet har det vore ideelle forhold for skøyteis, men me har diverre ikkje fått organisert noko sprøyting av bana vinteren 25/26. i 24/25 blei det gjort ein formidabel innsats med sprøyting, men me var uheldige med at varmen kom like etter at isen var ferdig. Me hadde derfor berre ei veke med is forgje vinter. 
Trimgruppa har med si vanlege tilrettelegging bidrege til at folk har vore aktive på eigehand, utandørs. Tilboda gruppa står for i høve eigenaktivitet med trimkassar, sykkelkassar og distansekort har vore mykje nytta. Det har vore gjennomført både trimfest og romjulsmarsj i løpet av året. 

Dag Einar har representert Modig på to møter saman med Sogn Friluftsråd, og det er bestemt at me skal digitalisera nokre av turane våre i Fresvik, slik at dei blir tilgjengelege gjennom appen StikkUt. 

Mensen Ernst minneløp vart arrangert med god deltaking, der hovudløpet var utseld. Totalt 161 deltakarar var med på arrangementet, rekordåret er frå 2023 med 203 deltakarar. I 2026 fyller Mensen Ernst minneløp 40 år, og me håpar på godt oppmøte til det. 
.  

[bookmark: _Toc224642742]Litt om økonomi
Laget hadde eit underskot på vel 14 000kr i 2025. Ein del av pengane til laget har vore plassert på ein låst høgrentekonto, og medrekna alle renteinntekter, så hamna me på eit årsresultat på ca 7000kr i pluss. På konto står det omlag 570 000 pr 31.12.2025. Av desse er framleis 200 000 satt av til gymsalgulv. 

I 2025 har me ikkje fått ubetalt midlar frå kommunen til å dekke stell og vedlikehald av bana. i 2024 fekk me utbetalt for 2022 og 2023. Avtalen er at utgiftene for 2024 og 2025 skal bli utbetalt i 2026. 

Me har hatt nok inntekter i laget til å dekke dei aktivitetane som har vore, samt vedlikehald av klubbhuset. Me har blant anna fått oss ny varmtvannstank då den gamle var lekk, samt nokre nye toalett. 

Dei viktigaste inntektskjeldene i 2025


Aktivitetstilskot NIF						kr. ca 44 000
Utleige klubbhus						kr. 48 000
Tippemidlar (grasrotandel)					kr. 20 000
Gåve/søknad:				                           	kr. 30 000
Påmelding Mensen Ernst minneløp		                          kr. 33 000
Medlemskontigent                                                                      kr 27 000
Treningsavgift trimrom					kr 10 000
Mva kompensasjon:                                                                     kr 22 000


[bookmark: _Toc224642743]Medlemstal
Ved årsskifte 2025/26 har laget 162 medlemmar, noko som er ein oppgang på 2 medlemmar  frå 2024.  Av medlemmane er  2 stk æresmedlemmar, 50 hovudmedlem, 82 medlemmar er familiemedlemmar og 28 støttemedlem.  

[bookmark: _Toc224642744]Særforbund
IL Modig er medlem av følgjande særforbund:
Noregs Skiforbund
Noregs Skøyteforbund
Noregs Friidrettsforbund
Noregs Gang og Turmarsjforbund
Det er berre i Skiforbundet og Friidrettsforbundet laget må betale kontingent.

[bookmark: _Toc224642745]Vedlikehald, reinhald og stell av uteområde
Slåtten av bana og området rundt, samt slått av dei kommunale anlegga sommaren 2025 vore utført av William Skogheim og Endre Gilpin. Vik kommune betalar idrettslaget for å stelle dei kommunale uteområda i bygda, og laget tilset personar i sommarjobb til å utføre dette arbeidet. Dette er ei god avtale for laget (så lenge me får betalt). Laget har ikkje fått utbetalt midlane for 2024 og 2025, og det er avtalt at dette skal bli utbetalt vinteren 2026.
Me har ikkje hatt nokon tilsett til å vaske klubbhuset i år. I forhold til i sommar med utleige, har kajakkgruppa stått for vask sjølv. Me har såleis ikkje fått kompensert lønnsutgifter til vasking i år slik som tidlegare. Treningsrommet har vore vaska 1 gong pr. veke. Dette har vore organisert og drifta av Fresvik Enspire skule sit personell. IL 
Modig har gitt ei gåve på 1500kr i månaden til skulen for å dekke utgifter for reinhald og straum på trimrommet.  Det blei bestemt at denne satsen skulle aukast noko etter årsmøte 2025, men i staden er utbetalinga blitt stoppa. Såleis har IL Modig berre betalt ut nokre få månadar i 2025. Dette blei først oppdaga då me sluttførte rekneskapen. I og med at skulen var i ein situasjon der me var usikre på kva som skjedde vidare for skuleåret 2026/2027, blei det bestemt at me skulle avvente. No er det sikkert at skulen held fram, og Modig vil derfor halde fram med å gi ei gåve til skulen ein gong i månaden. 

Arrangerte dugnadar
Laget har som vanleg hatt den årlege dugnad i klubbhuset og på idrettsbana i lag med 17. mainemndi. Me fekk vaska klubbhuset, og spylt tribuna skikkeleg, slodda bana, rydda i elvavegen, og fjerna mykje mose langs løpebana/asfaltkanten. Vask av utebord og stolar. I underkant av 30 personar møtte opp på dugnaden. Veldig bra!  

Torsdagen før Mensen Ernst løpet var det arrangert dugnad og funksjonærløp med bra oppmøte.

Stien mellom Holten og velteplassen blei i haust rydda, og er no ordentleg fin.  IL Modig har gode samarbeidspartnarar i Bygdalaget, Vik turlag og Nærøyfjorden Verdsarvpark når det gjeld tilrettelegging for friluftsliv. 

Under fylgjer årsmelding frå alle aktivitetsgruppene.

Ein stor takk til alle frivillige som stiller opp for laget 

Fresvik dato; 
Styret 



Dag Einar Bøtun (leiar)

Marita Vangsnes Sirevaag (referent)

Frode Høgberg (materialforvaltar)

Arne Olav Bardølsgård (nestleiar)

Christian Valsvik (styremedlem)





















[bookmark: _Toc224642746]ÅRSMELDING FOR TRIMGRUPPA 2025.  
  
Trimaktivitetane har vore bra også dette året. Sommarsesongen var fin, men vintersesongen var helst dårleg då det var ein mager snøvinter. I år har me bytta ut og fått nye kassar på Storaleite, Gryteskarven og Trollgjelholten. På sikt vil me skifta ut alle dei gamle trekassane. Det tek litt tid sidan kassane er veldig dyre, over 3000 for kvar kasse. Sykkeltrimmen, distansetrimmen og trimkassane har gått sin gang. Kassane har hatt 2538 besøk.   
  
ROMJULSMARSJEN 2025.  
gjekk som tradisjonelt av stabelen 2. juledag kl 14.00  
Me hadde start ved Ungdomshuset, der Anita sat og selde startnummer. 62 deltakarar gjekk til Bruavoll/Stokkabrui, i fint og kjøleg romjulsver, eit deltakartal me er veldig nøgde med. Det ser ut til at folk set pris på dette tilbodet der ein får høve til litt trim etter all julematen og samstundes møta både bygdefolk og folk som er heime på juleferie. I år fyrte me bål i bålpanne inne på marka før brua hjå Ronny, og me hadde nokre stolar for dei som ville sitja litt. Mia, Heidrun og Bente serverte gløgg og peparkake. Ungane under ungdomsskulealder fekk  ein liten premie/sjokoladenisse. Elles trekte me ut 3 premiar på startnr.  Takk til Ronny som let oss få vera på Bruavoll/Stokkabrui i år også.  
[image: Et bilde som inneholder utendørs, person, snø, himmel

KI-generert innhold kan være feil.][image: Et bilde som inneholder klær, person, utendørs, himmel

KI-generert innhold kan være feil.]  



TRIMKASSANE OG TRIMFESTEN  
Me hadde trimfest 2. november kl. 16.00. Me hadde ein fin og koseleg ettermiddag med godt oppmøte, 25 stk. Me delte ut premiar for trim-kassane, sykkel-trimmen og distanse-trimmen. Me hadde servering av kaffi, saft, lappar og kaker. Selde loddar og hadde mange fine gevinstar, Som hovudpremiar hadde me gåvekort på ViteMeir.   
Mia synte bilete frå Sauesanking i Jordalen og Heljedalen, samt bufåring av kyr til Legdene.    
Gevinstane for trim-kassane dette året var krus med motiv frå Fresvik. Borna fekk t-skjorter med uttrykk/ord frå sogn, dette var frå Sogndal ressurssenteret Det var 36 som fekk premie i kassane. Det var og delt ut premie til dei som hadde vore innom alle dei 14 kassane me har, og desse fekk handlenett med uttrykk/ord frå Sogn, det var 5 stk som fekk denne premien.   
    
  
  
[image: Et bilde som inneholder utendørs, sky, himmel, fjell

KI-generert innhold kan være feil.]Oversikt over registreringar i kassane i 2024-25  
	  
	2024-25  
  

	Holten  
	384  

	Middagshaugen  
	323  

	Oddmundhytta  
	211  

	Legdaskar  
	337  

	Trollsgjelholten  
	130  

	Mot Jordalsskar  
	16  

	Jordalsskar  
	56  

	Snauasete  
	9  

	Storaleite  
	15  

	Huldafossen  
	560   

	Tundalen  
	123  

	Gryteskarven  
	44  

	Mulakamben  
	303  

	Heljedalen  
	27  

	Tilsaman  
	2538  


 DISTANSEKORT  
8 stk hadde greidd krava.
  
SYKKELTRIM  
Dette er 21. året me arrangert sykkeltrim. Me har hatt ein kasse på Stølen og ein ved tunnelen. Ein må ha vore ti gonger i ein av kassane eller i  begge for å få premie. 5 personar deltok. Premie var Kopp m/tekst frå Sogndal ressurssenter, og regtrekk til sykkelsetet til dei som hadde sykla både på Stølen og til Tunellen.  
  
MØTE  
Trimgruppa har hatt tre møte dette året i tillegg til ein del uformelle samtalar/møte.   
  
Trimgruppa er nøgde med deltakinga i året som har gått. Likevel er det alltid plass til fleire, og me vonar at mange blir med på aktivitetane våre i 2025. Har de forslag eller tankar om nye aktivitetar, så er me glade for alle innspel her.  
 

Skilt/merking.  
Oppdaga i sommar at skilta våre, spesielt på fjellet tek til å bli dårlege og vanskeleg å lese. Vil prøve å får ei oversikt over desse kommande år, og kanskje søkje om pengar, eller få nokon til å lage nye. Har eit ynskje om å setja opp eit skilt på Legdaskar som viser vegen til Skomakernipa. Ordføraren meinte me kunne søkja om løyve/pengar i Verdsarvparken.   
 
 
Endringar av reglar:  
Me har gjort endringar i forhold til reglane for trimkassane og alder på krava til born. Me har no valt å kutte ut det som heiter barnekassar og pensjonistkassar, Oddmundhytta og mot Jordalskar, og at desse blir for alle brukarar uansett alder.  
Vidare har me bestemt at det skal vera 14 poeng i løpet av året for dei fleste, men at det blir 7 poeng opp til og med alderen 12 år og 65+.   
  
  
Trimgruppa er til både for unge og eldre. Det er ingen konkurranse om å komma først i mål eller gå raskast. Bruk naturen, bli med oss ut!        
  
  
Heidrun Tennefoss Hauglum	  Bente Settevik  Anita Høydal, Anne Marie Bøtun Øyri  
     Leiar  
 


.













[bookmark: _Toc224642747]
ÅRSMELDING FRÅ FRIIDRETTSGRUPPA 2025

[image: ]
Friidrettsgruppa har i år bestått av:
Dag Einar Bøtun, leiar
Arne Olav Bardølsgård, Endre Gilpin, Torill Nesheim Tokvam, Aud Hønsi. 
Mensen Ernst Minneløp, laurdag 28.juni
Mykje av arbeidet til friidrettsgruppa har som vanleg vore på arrangeringa av Mensen Ernst minneløp. Også i år var det laber påmelding i starten, før det tok seg veldig opp siste to vekene før løpet. Totalt var det 161 personar med på arrangementet.  132 (inkludert 4 stafettlag) i hovudløpet, 5 i barnevogn-løpet og 24 i barneløpet. Den gamle rekorden var frå 2023 med 203 deltakarar. Me fekk godt vær som alltid, og arrangementet gjekk veldig bra. Opprydding var effektive, og folk er flinke til å bidra i etterkant av løpet. Også i år fekk me sponsa elektroniske tidtakarbrikkar, tidtakarutstyr samt startnummer av Sogn og Fjordane Friidrettskrets. Dette sparte oss for ein god del utgifter. 
Idrettsmerke
Friidrettsgruppa har arrangert idrettsmerke-prøvar, og me har i år hatt 9 stk som har klart kravet; 7 damer og 2 menn. I år blei det 3 utmerkelsar; sølvmerke (5år), gullmerke (9år), og miniatyrstatuetten (25år). 
 Øvelsane ein skal igjennom er hurtigheit (60 m), styrke (kast av kule), spenst (lengde hopp) og uthald (gå eller sykkel eller 3000m). Det finst fleire alternativer av øvelser, og krava blir satt etter alder og kjønn. Det er også krav om at deltakarane skal gjennomføre minst 20 økter med fysisk aktivitet (med varigheit på minimum 30minutt) i løpet av året før dei kan ta idrettsmerke. 


Friidrettsgruppa vil takke alle som har gjort ein innsats for friidretten i 2022, då me er avhengige av hjelp og dugnadsinnsats. Hjarteleg takk!! 
Friidrettsgruppa v/Dag Einar Bøtun

[bookmark: _Toc224642748]Årsmelding for vektløftargruppa 2025
 Ole Håkon Tokvam – Leiar 
Dag Einar Bøthun Ronny Hov
I 2025 har me hatt totalt 48 brukarar med treningskort.
Dugnadsbehov og planlagd arbeid
1. Grave opp og ordne drenering for å eliminere problemet med vatn som kjem inn. Treng gravemaskin, røyr og kan hende nye drenerande massar.
2. Tak over inngangsparti for å unngå regnvatn.
3. Montere dørlås på døra inn til gymsal. Dørlås er innkjøpt, må avklarast plassering og opningstider / rutinar.
4. Lage dips-stativ – Kan sveisast av ein kyndig sveisar
5. Få bedre wifi-dekning i treningsrommet.
Innkjøpsbehov Putene på den justerbare treningsbenken er utsliten og moden for å bytast ut. Putene har vore reparert ein gong før men er no kome til det stadiet at det ikkje er meir å reparere på. Har spurt leverandør om det er råd å kjøpa nye puter, men det var ikkje å oppdrive. Dermed er alternativet å kjøpa ny treningsbenk. Tilsvarande den me har kostar ~4500,-
Det har komme spørsmål om innkjøp av tyngre manualar for å supplere settet me har. Pris for 1 sett med 40 kg er ~3000,-
For vektløftargruppa Ole Håkon Tokvam Leiar
04. Mars 2026





[bookmark: _Toc224642749]ÅRSMELDING FOR IDRETTSKULEN 2025
Styret består Marita Sirevaag Vangsnes, Tomas Kruvelis og Arne Olav Lien Bardølsgård

Sjølv om Marita har vore i fødselpermisjon, har turngruppa holdt fram i 2025. Partiet for barnehageungane blei drive med Alicja og Sunniva som hjelpetrenarar og partiet for skuleungane heldt fram med foreldre som vikarar fram mot våren. På hausten vart barnehagepartiet starta opp att med dei same trenarane, medan skuleungane hadde trening sporadisk med Marita. Ca 25 unger til saman, med ungar. frå både Fresvik og Feios. 

Marita 



















[bookmark: _Toc224642750]Årsmelding 2025 frå tilsynsnemnda for skihytta og Jashaugbu
Hyttenemnda har bestått av 3 medlemmer; Siri W. Bøthun, Jarle Breilid og Leidulf Breili
Det har ikkje vore møte i gruppa i 2025.
Skihytta har hatt lite bruk, men har vore nytta av 4H til overnattingstur. Det er ikkje utført særskilte tiltak på hytta utover alminneleg tilsyn. Det kom fram i årsmøte i 2025 at det er trong for utbetringar av taket, dette er ikkje fylgd opp i 2025. Gruppa lyt planlegge dette i lag med styret.
Jashaugbu vert driven av Vik turlag som ei ubetent hytte. Driftskostandar vert dekka av turlaget og utgifter til vedlikehald vert dekka av idrettslaget. Det vart gjennomført to dugnadar på Jashaugbu i sommar, med deltakarar frå både turlaget og IL Modig:
5. juli var det nedvasking av hytta og fiksing av naudsynte ting, mellom anna vart stolane overhala med tilskruing av skruer. 8 dugnadsdeltakarar.
12. juli vart hytta beisa. Maling var kjøpt inn av IL Modig, 3 dugnadsdeltakarar.
Hytta har fått ein del husgeråd frå Fresvik bygdaheim, så det er vorte litt «fornying» i skåpa.
Ved nedvask såg ein at hytta var svært nedsota. Stearinlys og parafinlampe må ta sin del av skulda for dette. Det kom fram ein idé om å installere solcellepanel. Styret i IL-Modig har handsama dette som ei saka, og det er søkt midlar frå Sogn Sparebank.
For hyttenemnda
Siri W. Bøthun






[bookmark: _Toc224642751]ÅRSMELDING FRÅ KULTUR- OG MARKNADSNEMNDA I MODIG 2025
Nemnda har i 2025 vore samansett slik:
Gyda Bøtun - leiar. Guro Bøthun, Marianne Bøthun, Sverre Høgheim, Therese Bøthun
Gruppa har hatt 1 planleggingsmøte for marknaden, og ein god del kommunikasjon på e-post og SMS.
Arrangementet til gruppa har vore marknaden som blei avvikla 4. juledag (28/12-25).
Vi hadde også førehandssal av loddar på bui 2 helgar før jul, og det medførde godt loddsal.
Marknaden var tradisjonell, men me starta kl 16, og oppfordra til romjulskaffi i ungdomshuset.
Det var svært godt oppmøte, så vi kom i gang med første Åresalet (av totalt 3 åresal) ganske tidleg. Då åresala var over trekte vi Barneboka ganske kjapt etterpå – noko vi trur var populært.
Hovudboka blei trekt i 19-tida, og slik blei marknaden arrangert efffektivt og dei fleste var med til det var slutt – noko vi sette stor pris på.
Heile gruppa sto for tigging av gevinstar, men Marianne var nok den som drog mest i land. Vi fekk mange fine gevinstar frå både næringsliv og private, både til hovudbøkene og til åresal. Difor hadde ikkje Idrettslaget særleg utgifter på gevinstkjøp.
Stor takk til alle som gav gevinstar til marknaden!!
Loddsalet gjekk strykande, og vi fekk inn kr 37.650,- noko vi tykkjer er imponerande!
Det fyl alltid litt utgifter med ein marknad, så det Idrettslaget sat att med i netto var knapt
kr 34.000,- Tusen takk til alle som var med å gjere at Modig fekk så godt resultat!
Takk til dei som var med å arrangere, baka kaker, tigga gevinstar og gav gevinstar, og ikkje minst til alle som tok loddar!
Sjølv om marknaden blei avvikla i 2025, så kjem mesteparten av marknadsinntektene med på rekneskapen for 2026, då både vipps og kontantar blir registrerte på januar 2026.
Marknadsnemnda takkar for innsatsen i 2025.!

